فارگۆ (زنجیرەی تەلەڤیزیۆنی)

فارگۆ (ئینگلیزی: Fargo) بریتییە لە زنجیرە درامایەکی کۆمیدیای ڕەش درووستکراوە و نووسراوە لەلایەن نۆوا ھاولێیەوە. زنجیرەکە بنچینەی لە فیلمەکەی ساڵی ١٩٩٦ەوە وەرگرتووە بە ھەمان سەردێرەوە کەوا دووبارە براکانی کۆوێن کاری دەرھێان و نووسینیان بۆ کردووە، و بۆ زنجیرەکەش وەک بەرھەمھێنەر گەڕاونەتەوە.
ھەر وەرزێکی زنجیرەکە باسی چیڕۆکێکی جیاواز دەکات، لە ناوچە و سەردەمێکی جیاواز، کاستێکی جیاواز و کۆمەڵە کەسی جیاوازیش، ھەرچەندە ھەر وەرزێکیش پەیوەندی خۆیان بەیەکەوە ھەیە بەشێوەیەک.

وەرزی یەکەم، لەساڵی ٢٠٠٦ە چیڕۆکەکەی، لە نواندنی بیڵی بۆب سۆرنتن، ئـــەلیسان تۆڵمان، کۆلین ھانکس و ماڕتن فریمانە.
زنجیرەکە خەڵاتی ئێمی بۆ باشترین چکۆلە زنجیرە بردەوە لەگەڵ باشترین کاست و دەرھێنانیش، و پاڵێوراویش کرا بۆ باشترین نووسین، و باشترین ئاکتەر بۆ بیڵی و ماڕتن و ئەلیسان و ھانکس. ھەروەھا خەڵاتی گۆڵدن گڵۆبی بردەوە بۆ باشترین چکۆلە زنجیرەی تیڤی و خەڵاتی باشترین ئاکتەر بۆ بیڵی بۆب سۆرنتن بوو. 

وەرزی دووەمی، لەساڵی ١٩٧٩ دەست پێ دەکات لەنواندنی کریستن دەنست ، پاتریک ویڵسن، جێسی پلێمنس، ژان سماڕت و تێد دانسن. بەھەمان شێوەی وەرزی یەکەم زنجیرەکە پاڵێوراو کرا بۆ چەندین خەڵات لەوانە، سێ پاڵاوتنی گۆڵدن گڵۆب لەگەڵ چەندان پاڵاوتنی دیکەی خەڵاتی ئێمی.

لە ٢٣ی نۆڤەمبەری ٢٠١٥، کەنالی ئێف ئێکس فارگۆی بۆ وەرزی سێیەم نوێ کردەوە لەنواندنی ئیوان مکگرۆگر و کاری کوون ە، و چیڕۆکەکەشی لەساڵی ٢٠١٠ دەست پێ دەکات و لەسەرەتاکانی ٢٠١٧ پەخش کرا و بۆ کۆمەڵێک خەڵاتی ئێمی پاڵێورا.نۆوا هاوڵێی درووستکەری زنجیرەکە دواتر ڕایگەیاند کەوا وەرزی چوارەمی زنجیرەکە ئەستەمە درووستبکرێت.

 سەرچاوەکان 
ویکیپیدیای ئینگلیزی

پۆل:وتارە ھەتیوەکان
پۆل:زنجیرە تەلەڤیزیۆنییە ئەمریکییەکانی دەیەی ٢٠١٠
پۆل:بەرنامە تەلەڤیزیۆنییەکان بە زمانی ئینگلیزی
پۆل:بەرنامە تەلەڤیزیۆنییەکان کە خەڵاتی پیبۆدییان وەرگرتووە
پۆل:زنجیرە دراما زنجیرەییەکان
پۆل:زنجیرەی تەلەڤیزیۆنییەکانی فۆکس لە سەدەی ٢٠ەم
پۆل:زنجیرە تەلەڤیزیۆنییە کۆمیدیا ڕەشەکانی دەیەی ٢٠١٠
پۆل:زنجیرە تەلەڤیزیۆنییە ئەمریکییەکان، دەستپێکردنی ٢٠١٤
پۆل:زنجیرە تەلەڤیزیۆنییە کۆمیدییە ڕەشە ئەمریکییەکانی دەیەی ٢٠٢٠
پۆل:ئەو زنجیرە تەلەڤیزیۆنییانەی کە خەڵاتی پرایم تایم ئێمیان وەرگرتووە